หลายครั้งที่เราอยู่คนเดียว หรือเสียใจมากๆ ในหัวเราจะนึกถึงภาพในอดีต ไม่ว่าจะผ่านมากี่ปีก็เห็นหมด บอกกับตัวเองทุกครั้งว่าอย่าคิด สักแปปนึงมันก็ผุดขึ้นมาให้เห็นเป็นภาพ สิ่งที่เคยลืมไปแล้วกลับจำได้หมด แต่พอช่วงเวลานึงที่มีความสุข มันจะหายไปจนลืมว่าเคยคิด แต่พออยู่ในช่วงเวลาแค่เสี้ยวเดียวก็คิดขึ้นมาอีก ทุกวันนี้พยายามอยู่กับเพื่อน คุยเล่นสนุกกับเพื่อน แต่เสียอย่างที่เป็นคนไม่ค่อยชอบสุงสิงกับใครมานานแล้ว เลยทำให้มีเพื่อนน้อย หรือแทบไม่มีเลย ส่วนมากจะใช้เวลาอยู่กับงาน ว่างก็อยู่กับเกมส์ เพื่อให้ลืมบางอย่าง อย่างนี้ควรทำอย่างไรคะ
สวัสดีค่ะ จากอาการที่เล่ามา อาจเป็นภาวะซึมเศร้า โรคซึมเศร้า หรืออาจเป็นภาวะทางอารมณ์ที่ไม่ปกติภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานแต่หากอาการดังกล่าวเป็นติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าแนะนำให้พูดคุยกับคนใกล้ชิดหรือคนในครอบครัวถึงภาวะทางอารมณ์ที่เป็นอยู่ เพื่อผ่อนคลายอารมณ์และหาทางแก้ไข หางานอดิเรกที่ช่วยให้ผ่อนคลาย และพยายามอย่านึกถึงเรืองที่เคทำในอดีตมากจนเกินไปเพราะอาจทำให้เครียดหรือทำให้เราไม่สามารถมีความสุขกับเหตุการณ์ในปัจจุบันได้เต็มที่ หากอาการต่างๆไม่ดีขึ้น ควรไปปรึกษาจิตแพทย์ อาจต้องได้รับยาหรือทำจิตบำบัดค่ะ